## Zápisnica

## zo štvrtého riadneho zasadnutia Obecného zastupiteľstva Obce Slavec,

## konaného dňa 03.12.2019 v zasadacej miestnosti Obecného úradu v Slavci \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prítomní:**

**Poslanci** **OZ**: Ing. Štefan Vidinsky, Eva Lőrinczová, Ing. Ladislav Csefo, Attila Szekeres, Tomáš Kovács

**Neprítomný poslanec OZ:** 0

**Starosta obce Slavec:** Gejza Ambrúš

**Ďalší prítomní:** Katarína Hubayová, hlavný kontrolór obce**,** Agnesa Genčiová, ekonómka OcÚ

**Verejnosť:** obyvateliaobce ( viď. príloha č. 1)

**PROGRAM :**

1. Otvorenie zasadnutia – starosta obce
2. Určenie overovateľov, zapisovateľa – starosta obce
3. Voľba návrhovej komisie – starosta obce
4. Kontrola plnenia uznesení – hlavný kontrolór
5. Správa o výsledku následnej finančnej kontroly za obd. 1.7.-31.8.19 – hlavný kontrolór
6. Správa o výsledku následnej finančnej kontroly za obd. 1.1.-30.9.19 – hlavný kontrolór
7. Návrh plánu kontrolnej činnosti HK na i. polrok 2020 – hlavný kontrolór
8. Návrh na odpis pohľadávok - hlavný kontrolór
9. Rozpočtové opatrenie – 3. úprava rozpočtu na rok 2019 – ekonóm OcÚ
10. Dodatok č. 1 k VZN č. 2/2015 o miestnych daniach a poplatkov – starosta obce
11. Diskusia
12. Záver

**K bodu č. 1 : Otvorenie zasadnutia- schválenie programu**

 Rokovanie OZ otvoril Gejza Ambrúš starosta obce. Srdečne privítal všetkých prítomných. Následne informoval prítomných o počte prítomných poslancov na dnešnom zasadnutí OZ . Prítomní sú všetci poslanci. Starosta obce Slavec konštatoval, že OZ je uznášania schopné. Oboznámil prítomných s plánovaným programom zasadnutia ( viď. príloha č. 2), ktorý bol vyvesený na úradnej tabuli, zverejnení na web stránke obce Slavec a zároveň rozposlaný pre všetkých poslancov. Nikto nemal výhrady proti tomuto stanovenému programu. Obecné zastupiteľstvo schvaľuje program 4. riadneho zasadnutia OZ obce Slavec.

Návrh na uznesenie :

**Uznesenie č.47/2019**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **s c h v a ľ u j e** program rokovania 4. riadneho zasadnutia OZ.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 2 : Určenie overovateľov zápisnice a zapisovateľa**

 Starosta obce navrhujezaoverovateľov zápisnice nasledovných poslancov: Evu Lőrinczovú a Ing. Ladislava Csefu. Za zapisovateľa zápisnice poveruje p. Agnesu Genčiovú.

Návrh na uznesenie:

**Uznesenie č. 48/2019:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

**a)** **u r č u j e :** overovateľov zápisnice: Evu Lőrinczovú a Ing. Ladislava Csefu.

**b) p o v e r u j e :** za zapisovateľa Agnesu Genčiovú

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 3 : Voľba návrhovej komisie**

Starosta obce navrhuje schváliť návrhovú komisiu v tomto zložení : Ing. Štefan Vidinsky, Attila Szekeres a Tomáš Kovács. Nikto nebol proti tomuto návrhu. OZ pristúpilo k hlasovaniu.

Návrh uznesenia:

**Uznesenie č. 49/2019**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **volí** návrhovú komisiu v zložení: Ing. Štefan Vidinsky, Attila Szekeres a Tomáš Kovács.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 4 Kontrola plnenia uznesení**

Hlavný kontrolór obce Slavec Katarína Hubayová prečítala svoj záznam z vykonania kontroly plnenia uznesení OZ v Slavci , uznesenia od č.35-46/2019. ( viď. príloha č. 3 )

Návrh na uznesenie:

**Uznesenie č. 50/2019:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.  **b e r i** e **n a v e d o m i e** informáciu o plnení uznesení z predošlého zasadnutia ( uznesenia č. od 35/2019 - do 46/2019)

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 5 Správa o výsledku následnej finančnej kontroly za obd. od 1.7.- 31.8.2019**

V súlade s ustanovením § 18 ods. 1 písm. b) zákona č. 369/1990 Zb. o obecnom zriadení v znení zmien a doplnkov hlavná kontrolórka obce Slavec vykonala podľa plánu kontrolnej činnosti HK na I. polrok 2019 finančnú kontrolu. V tomto bode programu hlavná kontrolórka prečítala svoju správu ( spis. č.429/2019) z tejto vykonanej – následnej finančnej kontroly nakladania s finančnou hotovosťou, príjmov a výdavkov a vedenia pokladne obecného úradu Slavec ( viď. príloha 4 ).

Návrh uznesenia :

**Uznesenie č. 51/2019**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **b e r i** e **n a v e d o m i e** informatívnusprávu hlavného kontrolóra o výsledku následnej finančnej kontroly za obd. od 1.7.- do 31.8.2019.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 6 Správa o výsledku následnej finančnej kontroly za obd. od 1.1.- 30.9.2019**

V súlade s ustanovením § 18 ods. 1 písm. b) zákona č. 369/1990 Zb. o obecnom zriadení v znení zmien a doplnkov hlavná kontrolórka obce Slavec vykonala podľa plánu kontrolnej činnosti HK na I. polrok 2019 finančnú kontrolu. V tomto bode programu hlavná kontrolórka prečítala svoju správu z tejto vykonanej – následnej finančnej kontroly spis č. 461/2019. Predmetom kontroly je: bežná operatívna kontrola za obdobie 01.01.2019 – 30.09.2019. ( viď. príloha 5 ).

Návrh uznesenia :

**Uznesenie č. 52/2019**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **b e r i** e **n a v e d o m i e** informatívnusprávu hlavného kontrolóra o výsledku následnej finančnej kontroly za obd. od 1.1.- do 30.9.2019.

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č.7 Návrh plánu kontrolnej činnosti hlavného kontrolóra na I. polrok 2020**

Hlavný kontrolór obce Slavec p. Katarína Hubayová odprezentovala obecnému zastupiteľstvu svoj vypracovaný a predložený Plán kontrolnej činnosti na I. polrok 2020. ( viď. príloha č. 6 ) Plán bol zverejnený na úradnej tabuli od 20.11.2019. Dátum ukončenia lehoty na pripomienkovanie : 02.12.2019. Neboli žiadne pripomienky. Starosta obce dal hlasovať poslancom OZ schválenie Plánu kontrolnej činnosti hlavnej kontrolórky obce Slavec na I. polrok 2020.

Návrh na uznesenie :

**Uznesenie č. 53/2019**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p.

1. **s c h v a ľ u j e** plán kontrolnej činnosti hlavného kontrolóra na I. polrok 2020
2. **p o v e r u j e** hlavného kontrolóra obec Slavec vykonaním kontrol podľa schváleného plánu kontrolnej činnosti na I. polrok 2020.

**K bodu č. 8 Návrh na odpis pohľadávok**

Dňa 22.08.2019 GemerAudit , spol. s. r. o. Rožňava na základe zmluvy uzatvorenej s Obcou Slavec vykonala audit účtovnej závierky. Audit obsahuje súvahu obce Slavec k 31.12.2018, výkaz ziskov a strát a poznámky obsahujúce súhrn významných účtovných zásad a účtovných metód. Na základe tohto auditu a podľa pokynov audítora ako i na základe odporúčania hlavnej kontrolórky obce Slavec zamestnanci obecného úradu spísali súpis nevymožiteľných pohľadávok, ktorú Obce vedie v účtovníctve až od roku 2005 za nedoplatky daní a poplatkov DZN, PES, TKO, TRAKTOR. Pohľadávky uvedené v tomto súpise sú nevymožiteľné z dôvodu, že poplatníci , daňovníci sú mŕtvi, alebo majú neznámu adresu, rozhodnutia – platobné výmery sú nedoručiteľné a pod. . Z uvedeného dôvodu súpis sa predkladá OZ na odpísanie. OZ jednotlivo prekontrolovalo všetkých uvedených v tomto súpise a schvaľujú odpis nevymožiteľných pohľadávok podľa rozpisu vo výške: 1.141,56 ( 349,24 DZN, TKO, PES + 792,32 TRAK. ) ( viď. príloha č. 7a)b))

Návrh na uznesenie:

**Uznesenie č. 54/2019:**

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **s c h v a ľ u j e** odpísanie nevymožiteľných pohľadávok podľa rozpisu vo výške: 1.141,56 €( 349,24 DzN, TKO, Pes + 792,32 Trak. ) **.**

**Hlasovanie:**

za: 4 Ing. Š. Vidinsky, E. Lőrinczová , A. Szekeres, Ing. L. Csefo

proti : 0

zdržal sa: 1 T. Kovács

neprítomní pri hlasovaní: 0

nehlasovali: 0

**K bodu č. 9 Rozpočtové opatrenie – 3. úprava rozpočtu na rok 2019**

V súlade s § 11 ods. 4 písm. b) zákona č. 369/1990 Zb. o obecnom zriadení v z .n. p. a na základe ods. 2 písm. b) a c) § 14 zákona č. 583/2004 Z. z. o rozpočtových pravidlách územnej samosprávy v z .n. p. a o zmene a doplnení niektorých zákonov starosta obce prekladá OZ na schválenie Návrh na zmenu rozpočtu rozpočtovým opatrením č. 3/2019. Agnesa Genčiová , ekonómka obecného úradu obce Slavec prečítala prítomným zasadnutia a OZ tento Návrh 3. úpravu rozpočtu na rok 2019 ( viď. príloha č.8 ).

Návrhová komisia predkladá nasledovný návrh na uznesenie:

**Uznesenie č. 55/2019** :

Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **s c h v a ľ u j e** rozpočtové opatrenie č. 03/2019

**Hlasovanie:**

za: 5

proti : 0

zdržal sa: 0

neprítomní pri hlasovaní: 0

nehlasovali: 0

**K bodu č. 10 Dodatok č. 1 k VZN č. 02/2015 o miestnych daniach a miestnych poplatkov**

Nakoľko Obec z vyzbieraného poplatku už nevykryje náklady za odvoz komunálneho odpadu ( ďalej len,, TKO „) sme nútený v roku 2020 zvýšiť ročný poplatok za odvoz TKO. Starosta obce vyzýva obyvateľov k separácii odpadu, čím viac separujeme, tým menej máme KO v kuka nádobách. Podľa nového nariadenia o odpadoch výška ceny skladovania vytriedeného odpadu závisí od objemu vytriedeného odpadu. To znamená , čoraz viacej budeme odpad triediť , tým menej bude komunálneho odpadu na odvoz na skladovanie, za čo treba veľa platiť. Separovaný odpad spoločnosť Natur –Pack odváža z obcí zadarmo. Keďže pomer vyseparovaného odpadu v našej obci nepresahuje v roku 2019 10% z vytriedeného odpadu sadzba je 17 € na /1 tonu KO a v roku 2020 ak sa úroveň vytriedenia nezvýši nad 10% sadzba sa zvýši na 26 €. Je to ozaj na zamyslenie. Z uvedeného dôvodu starosta predkladá OZ na schválenie ,, Návrh „ Dodatku č. 1 k VZN o miestnych daniach a miestnom poplatku za komunálne odpady a drobné stavebné odpady č. 2/2015. ( viď. príloha č. 9 ) .

Ing. Š. Vidinsky – poslanec OZ navrhuje ponechať poplatok za odvoz TKO na 10,- € obyvateľom nad 70 rokov, zníženie resp. odpustenie poplatku viacpočetným rodinám, kde je v rodine viac ako 3 detí. Návrh pána Ing. Vidinskyho OZ neschvaľuje.

Návrhová komisia predkladá nasledovný návrh na uznesenie:

**Uznesenie č. 56 /2019** :

 Obecné zastupiteľstvo Obce Slavec podľa § 11 ods. 4 zákona č. 369/1990 Zb. o obecnom zriadení v z. n. p. **s c h v a ľ u j e** Dodatok č. 01 k Všeobecnému záväznému nariadeniu o miestnych daniach a miestnom poplatku za komunálne odpady a drobné stavebné odpady č. 02/2015.

**Hlasovanie:**

za: 4 Ing. Š. Vidinsky, E. Lőrinczová , A. Szekeres, Ing. L. Csefo

proti : 0

zdržal sa: 1 T. Kovács

neprítomní pri hlasovaní: 0

nehlasovali: 0

**K bodu č. 11 Diskusia:**

* ***Ing. Štefan Vidinsky – poslanec OZ***: na aktivačné práce navrhuje prijať iba tých, ktorí nemajú pozdĺžnosti voči Obci. Keďže sú teraz zverejnené výzvy na výstavbu verejných vodovodov a na výstavbu kanalizácií a čističiek odpadových vôd odporúča Obci zapojiť sa do takýchto projektov.
* ***Starosta obce Slavec****:* je zverejnená výzva na stránke MAS KRAS pre obce zapojených do občianskeho združenia Mikroregión Domica. Môžeme podať žiadosť do výšky 30.000,- € . Otázne je na čo. Čo pokladá OZ ako prioritu. Výstavba, rekonštrukcia ľudového domu, MŠ.. Rozhodnutie je na strane OZ . Starosta sám v takýchto veciach nemá právomoc . Veď v kolektíve v jednote je sila.
* ***E.******Lőrinczová****- poslanec OZ*: srdečne pozýva všetkých prítomných v mene Komisie, kultúry, športu a mládeže pri OZ na predvianočnú kapustnicu a varený punč.

**K bodu č. 12 Záver** :

Starosta obce Slavec Gejza Ambrúš poďakoval všetkým prítomným za účasť na štvrtom zasadnutí OZ. Zároveň , že zasadnutie sa konalo v predvianočnom období poprial každému krásne a pokojné Vianoce a veľa - veľa zdravia, šťastia a úspechov do nového roku a tým 4. zasadnutie Obecného zastupiteľstva v obci Slavec ukončil. Zasadnutie OZ bolo ukončené o 20.10 hod.

V Slavci, dňa: 03.12.2019

Zapísal/(a): Agnesa Genčiová

 ........................................

 Gejza Ambrúš

 starosta obce

Overovatelia zápisnice:

Eva Lőrinczová ...........................................

Ing. Ladislav Csefo ..........................................